CELEX: 62019TN0040
Language: hu
Date: 2019-01-21 00:00:00
Title: T-40/19. sz. ügy: 2019. január 21-én benyújtott kereset – Amigüitos pets & life kontra EUIPO – Société des produits Nestlé (THE ONLY ONE by alphaspirit wild and perfect)

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/76
            
         
      2019. január 21-én benyújtott kereset – Amigüitos pets & life kontra EUIPO – Société des produits Nestlé (THE ONLY ONE by alphaspirit wild and perfect)
      (T-40/19. sz. ügy)
      (2019/C 93/98)
      A keresetlevél nyelve: angol
      
         Felek
      
      
         Felperesek: Amigüitos pets & life, SA (Lorca, Spanyolország) (képviselő: N. Fernández Fernández-Pacheco ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Société des produits Nestlé SA (Vevey, Svájc)
      
         Az EUIPO előtti eljárás adatai
      
      
         A vitatott védjegy bejelentője: a felperes
      
         A vitatott védjegy: fehér, piros és fekete színű THE ONLY ONE by alphaspirit wild and perfect európai uniós ábrás védjegy – 15 385 719. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO negyedik fellebbezési tanácsának 2018. november 19-én hozott határozata (R 272/2018-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot, amennyiben az helyt adott a 15 385 719. sz. európai uniós védjegybejelentéssel szembeni felszólalásnak az 5. és 31. osztályba tartozó áruk vonatkozásában;
               
            
                  —
               
               
                  kötelezze az EUIPO-t a 15 385 719. sz. európai uniós védjegybejelentés elfogadására azon áruk összessége vonatkozásában, amelyek vonatkozásában a védjegy oltalmát kérték;
               
            
                  —
               
               
                  a beavatkozó felet és adott esetben az alperest kötelezze az EUIPO és a Törvényszék előtti eljárás költségeinek viselésére.
               
            
         Jogalapok
      
      
                  —
               
               
                  Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (5) bekezdésének megsértése.